Document ID: /roh_data/filtered/fineweb-2-filterrobots_roh.jsonl.gz/53671

Peder Plaz da Savognin è cussegliader d'interpresas e politica. Sco partenari d'ina firma da consulting a Turitg cusseglia el firmas pitschnas e mesaunas (IPM/KMU) e sustegna en spezial managers ed interprendiders tar analisas, projects d'investiziun ed innovaziun.
Il turissem en general e spezialmain en las regiuns muntagnardas stattan a cor ad el. Sco mainafatschenta dal Forum d'economia dal Grischun è el collià passa 20 onns cun quel.
Il bab da famiglia ha avant curt er scrit in cudesch da l'hotel Piz Mitgel a Savognin. Quai mussa in'autra vart da sia persuna – l'interess per l'istorgia locala ed il scriver.